ประกาศองค์การบริหารส่วนตำบลสระตะเคียน

 เรื่อง แนวทางในการปฏิบัติงานตามที่กำหนดไว้ในประมวลจริยธรรม

 ตามที่องค์การบริหารส่วนตำบลสระตะเคียน จัดทำโครงการฝึกอบบรมสัมมนาการเสริมสร้างคุณธรรม จริยธรรม สำหรับคณะผู้บริหาร สมาชิกสภา อบต. พนักงานส่วนตำบล ลูกจ้างและพนักงานจ้าง ประจำปีงบประมาณ พ.ศ. ๒๕๕๙ ตามประเด็นยุทธศาสตร์การจัดการบ้านเมืองที่ดี วัตถุประสงค์เพื่อสนับสนุนประชาชนทุกภาคส่วนให้มีส่วนร่วมในการพัฒนา และเพื่อเสริมสร้างจิตสำนึก ค่านิยม ให้หน่วยงานภาครัฐบริหารงานตามหลักธรรมาภิบาล ในวันที่ ๓๐ พฤษภาคม ๒๕๕๙ แล้วนั้น

เพื่อให้เป็นไปตามวัตถุประสงค์ของโครงการและเป็นการพัฒนาบุคลากรขององค์การบริหารส่วนตำบลสระตะเคียน จึงกำหนดแนวทางการปฏิบัติงานของคณะผู้บริหาร สมาชิกสภา อบต. พนักงานส่วนตำบล ลูกจ้างและพนักงานจ้าง ดังนี้

 ๑. ส่งเสริมข้าราชการและลูกจ้างในองค์การบริหารส่วนตำบลให้มีการดำเนินการตามที่กำหนดไว้ในประมวลจริยธรรมในการปฏิบัติงานอย่างน้อย สามครั้งต่อปี

 ๒. กำหนดแนวทางในการปฏิบัติงานตามที่กำหนดไว้ในประมวลจริยธรรม ดังนี้

 **การกำหนดแนวทางในการปฏิบัติงานตามที่กำหนดไว้ในประมวลจริยธรรมขององค์การบริหารส่วนตำบลสระตะเคียน**

**๑. แนวทางการพัฒนาคุณธรรมจริยธรรมและจรรยาบรรณของข้าราชการ ลูกจ้าง และพนักงานจ้าง**

และการสร้างแรงจูงใจในการเพิ่มคุณสมบัติของบุคลากร ให้มีคุณธรรมจริยธรรมและจรรยาบรรณในการทำงานขององค์การบริหารส่วนตำบลสระตะเคียน ได้แก่

1. การสร้างบรรยากาศในการทำงาน ทำให้มีการรองรับ มีความรู้สึกอยากทำงานโดยไม่ต้องบังคับ
2. ผู้นำควรเป็นแบบอย่างที่ดี
3. มีกิจกรรมสร้างแรงจูงใจและให้รางวัลสำหรับผู้ทำดีในแต่ละด้าน
4. ทำอย่างไรให้ทุกคนมีความรักองค์กร ทำเพื่อองค์กร
5. ผู้นำต้องมีคุณธรรม จริยธรรม เสียสละ เป็นต้นแบบที่ดี ยุติธรรม
6. มีมาตรฐานการทำงาน ขั้นตอนการทำงาน ระบบพี่เลี้ยง มีการแนะนำงาน
7. มีค่านิยมร่วมในองค์กร คือ
	* จริงใจ
	* เข้าใจ
	* เสียสละ
	* การชื่นชม
	* จิตบริการ
8. มีการประสานงานกับหน่วยงานอื่น มีการแลกเปลี่ยนเรียนรู้ระหว่างหน่วยงาน
9. มีการพบปะหารือเพื่อแก้ปัญหาร่วมกัน
10. มีการเผยแพร่คุณงามความดีให้กับบุคลากร ที่มีการปฏิบัติดี เสียสละ อุทิศตน เช่น การทำ

 ประกาศยกย่อง การทำซีดีเผยแพร่ การทำวารสารเผยแพร่ เป็นต้น

 -๒-

**ข้อเสนอแนะ**

 **ควรจะมี ๓ แนวทาง ดังนี้**

1. มีมาตรการในการส่งเสริม ยกย่องชมเชย ให้รางวัล
2. การกำหนดโทษ
3. การเรียนรู้ร่วมกัน

**คุณธรรม** หมายถึง ความดีงามในจิตใจที่ทำให้บุคคลประพฤติดี มีความรู้สึกที่ดีงาม คุณธรรมเป็นสิ่งที่

 ตรงข้ามกับกิเลส

**จริยธรรม** หมายถึง สิ่งที่ควรประพฤติปฏิบัติ ความประพฤติที่เป็นธรรม ความดี

**แนวทางการพัฒนาด้านคุณธรรม**

|  |  |
| --- | --- |
| **คุณธรรม** | **แนวทางการพัฒนา** |
| 1. อิทบาท ๔

ฉันทะ - ความรักความพอใจวิริยะ - ความพากเพียรจิตตะ - ความเอาใจใส่ สมาธิ วิมังสา - การไตร่ตรอง |  จัดกิจกรรมมาตรการการส่งเสริม เช่น การประเมินผลการปฏิบัติงาน การให้รางวัลกับผู้ปฏิบัติงานดี ทำเป็นประจำจนเกิดเป็นวัฒนธรรมขององค์กร |
| 1. พรหมวิหาร ๔ เมตตา กรุณา

 มุฑิตา อุเบกขา |  ทำให้เกิดค่านิยมร่วมกัน เช่น ประหยัด และทำให้ทุกคนรักองค์กร สมัครใจที่จะทำงาน ทำอย่างไรให้ทุกคนรักองค์กรเหมือนบ้าน |
| * ควรมีขั้นตอนการปฏิบัติงาน มีแบบฟอร์ม

และมาตรฐานการปฏิบัติงานที่เป็นมาตรฐาน เดียวกัน - มีระบบพี่เลี้ยง - ทำให้ผู้บังคับบัญชาเกิดการยอมรับในการ ปฏิบัติงาน - สร้างบรรยากาศในการทำงาน ให้รู้สึกอยากจะ ทำงานมากกว่าถูกบังคับ |

**จรรยาบรรณ** คือ ประมวลความประพฤติบุคลากรในสังกัด อบต.สระตะเคียน พึงปฏิบัติ เพื่อรักษาและดำรงไว้ซึ่งเกียรติยศและศักดิ์ศรี ดังนี้

1. ต่อตนเอง
2. ต่อการปฏิบัติงานหรือหน่วยงาน
3. ต่อผู้บังคับบัญชา ผู้ร่วมงาน
4. ต่อประชาชน
5. ต่อวิชาชีพ

**วิธีการ**

 กำหนดค่านิยม อบต.สระตะเคียน เพื่อใช้เป็นแนวทางปฏิบัติร่วมกัน

* + จริงใจ
	+ เข้าใจ
	+ เสียสละ
	+ การชื่นชม
	+ จิตบริการ

 -๓-

**กิจกรรม**

1. ประสานงาน แลกเปลี่ยนเรียนรู้ และเชื่อมโยงระบบเข้าด้วยกัน
2. ให้บุคลากรแต่ละส่วนมีการพบปะพูดคุยกัน เพื่อให้เกิดจิตบริการ เป็นการจัดองค์กรการเรียนรู้ เดือนละครั้ง
3. มีการเปรียบเทียบระหว่างองค์กรภายใน
4. ผู้บริหารควรเป็นต้นแบบที่ดี มีความยุติธรรม ทุมเท เสียสละ อุทิศเวลาให้กับราชการ
5. เสริมแรงจูงใจและการให้รางวัลสำหรับผู้ที่ทำดีและเป็นแบบอย่างในแต่ละด้าน

 ทั้งนี้ ตั้งแต่บัดนี้เป็นต้นไป

ประกาศ ณ วันที่ ๑ เดือน มิถุนายน พ.ศ. ๒๕๕๙

 (นายชนดิลก นินทราช)

 นายกองค์การบริหารส่วนตำบลสระตะเคียน